ddrg/super_eurlex huggingface dataset:
39L

For at overholde afsnit 39K skal en forsikringsgiver oplyse: a) at vedkommende anvender »overlay«- tilgangen b) den regnskabsmæssige værdi ved regnskabsperiodens afslutning af de finansielle aktiver, for hvilke forsikringsgiveren anvender »overlay«- tilgangen for hver enkelt kategori af finansielle aktiver c) grundlaget for at klassificere finansielle aktiver med henblik på »overlay«- tilgangen, herunder en redegørelse for eventuelle klassificerede finansielle aktiver, der indehaves uden for den juridiske person, der udsteder kontrakter, som falder inden for denne standards anvendelsesområde. d) en redegørelse for det samlede beløb, der er omklassificeret mellem resultatopgørelsen og opgørelsen af anden totalindkomst i regnskabsperioden, på en måde, som gør det muligt for brugere af årsregnskaber at forstå, hvordan dette beløb er udledt, herunder: i) det beløb, der er indberettet i resultatopgørelsen for de klassificerede finansielle aktiver på grundlag af IFRS 9, og ii) det beløb, der ville være blevet indberettet i resultatopgørelsen for de klassificerede finansielle aktiver, hvis forsikringsgiveren havde anvendt IAS 39. e) virkningen af omklassificeringen beskrevet i afsnit 35B og 35M på den enkelte berørte post i resultatopgørelsen, og f) hvis forsikringsgiver i løbet af regnskabsperioden har ændret klassifikationen af finansielle aktiver: i) det beløb, der er omklassificeret mellem resultatopgørelsen og opgørelsen af anden totalindkomst i regnskabsperioden i relation til finansielle aktiver, der er klassificeret for nyligt ved anvendelse af »overlay«-tilgangen (jf. afsnit 35F, litra b)) ii) det beløb, der ville være blevet omklassificeret mellem resultatopgørelsen og opgørelsen af anden totalindkomst i regnskabsperioden, hvis klassifikationen af de finansielle aktiver ikke var ophørt (jf. afsnit 35I, litra a)), og iii) det beløb, der er omklassificeret i regnskabsperioden til resultatopgørelsen fra akkumuleret øvrig totalindkomst for finansielle aktiver, for hvilke klassifikationen er ophørt (se afsnit 35J).
D8B

Nogle virksomheder har regnskabsposter vedrørende materielle anlægsaktiver, brugsretsaktiver eller immaterielle aktiver, som anvendes, eller tidligere blev anvendt, i aktiviteter underlagt takstregulering. Den regnskabsmæssige værdi af sådanne aktiver kan omfatte beløb, som blev fastlagt i henhold til tidligere regnskabsprincipper, men som ikke opfylder kriterierne for aktivering i overensstemmelse med IFRS. Hvis dette er tilfældet, kan virksomheder, der anvender IFRS for første gang, vælge som fastsat kostpris at anvende den regnskabsmæssige værdi af et sådant aktiv på datoen for overgangen til IFRS som opgjort i henhold til de tidligere regnskabsprincipper. Virksomheder, der anvender denne undtagelse for en regnskabspost, behøver ikke at anvende den for alle regnskabsposter. På tidspunktet for overgangen til IFRS skal en virksomhed udføre en test for værdiforringelse i overensstemmelse med IAS 36 for hvert aktiv, som denne undtagelse anvendes for. For så vidt angår dette afsnit, er aktiviteter underlagt takstregulering, hvis de styres af en ramme for fastsættelse af de priser, som kunder kan afkræves for varer eller tjenesteydelser, og denne ramme er underlagt en takstmyndigheds overvågning og/eller godkendelse (jf. definition i IFRS 14 Regulatory Deferral Accounts).
(8)

Den undersøgte vare er fotovoltaiske moduler og paneler af krystallinsk silicium samt celler af den type, der benyttes i fotovoltaiske moduler og paneler af krystallinsk silicium (cellerne har en tykkelse på højst 400 mikrometer), afsendt fra Malaysia og Taiwan, uanset om varen er angivet med oprindelse i Malaysia og Taiwan, i øjeblikket henhørende under KN-kode ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 og ex 8541 40 90.
(3)

Der er ved Europa-Parlamentets og Rådets forordning (EF) nr. 854/2004 (2) fastsat særlige bestemmelser for tilrettelæggelsen af den offentlige kontrol af animalske produkter til konsum. Det er fastsat, at medlemsstaterne skal sikre, at produktionen og markedsføringen af levende toskallede bløddyr, levende pighuder, levende sækdyr og levende havsnegle underkastes offentlig kontrol som beskrevet i bilag II til forordningen. Det er fastsat i kapitel II i bilag II til forordning (EF) nr. 854/2004, at produktionsområder skal klassificeres efter det fækale forureningsniveau. Filtrerende dyr, som for eksempel toskallede bløddyr, kan akkumulere mikroorganismer og dermed udgøre en risiko for folkesundheden.
Kortets forside: 1. Landekoden på tre bogstaver for den udstedende medlemsstat som fastsat i ICAO-dokument 9303 om maskinlæsbare rejsedokumenter, integreret i baggrundstrykket. 2. ICAO-symbolet for et maskinlæsbart rejsedokument med en kontaktløs mikrochip (e-MRTD-symbol) i optisk variable farver. Det fremtræder i forskellige farver afhængigt af synsvinklen. 3.1. Dokumenttitlen (opholdstilladelse) anføres på den udstedende medlemsstats sprog. 3.2. Gentagelse af dokumenttitlen, der er henvist til i rubrik 3.1, på mindst ét andet (og højst to andre) af EU-institutionernes officielle sprog for at gøre det lettere at genkende kortet som en opholdstilladelse for tredjelandsstatsborgere. 4.1. Dokumentnummeret. 4.2. Gentagelse af dokumentnummeret (med særlige sikkerhedselementer). 5. Kortadgangsnummeret (CAN). Overskrifterne til rubrik 6-12 anføres på den udstedende medlemsstats sprog. Den udstedende medlemsstat kan tilføje et andet af EU-institutionernes officielle sprog på samme linje, idet der i alt må være højst to sprog. 6. Navn: efternavn(e) og fornavn(e) i nævnte rækkefølge (2). 7. Køn. 8. Nationalitet. 9. Fødselsdato. 10. Tilladelsens art: Hvilken form for opholdstilladelse medlemsstaten har udstedt til tredjelandsstatsborgeren. På opholdstilladelsen for et familiemedlem til en unionsborger, der ikke har udnyttet retten til fri bevægelighed, skal anføres oplysningen »familiemedlem«. Hvad angår personer, der er berettigede i medfør af artikel 3, stk. 2, i Europa-Parlamentets og Rådets direktiv 2004/38/EF (3), kan medlemsstaterne anføre »berettiget person i medfør af artikel 3, stk. 2, i direktiv 2004/38/EF«. 11. Dokumentets udløbsdato (4). 12. Bemærkninger: Medlemsstaterne kan angive de nærmere detaljer og oplysninger til national brug, der er påkrævede i medfør af deres nationale bestemmelser om tredjelandsstatsborgere, herunder oplysninger vedrørende en eventuel arbejdstilladelse eller tidsubegrænset opholdstilladelse (5). 13. Et identitetsfoto integreres på en sikker måde i kortet og sikres ved hjælp af et diffraktivt optisk variabelt billede (DOVID). 14. Indehaverens underskrift. 15. DOVID til portrætbeskyttelse.
(6)

Under hensyntagen til at den såkaldte Lawrence-metode, der er offentliggjort i AOAC Official Method 2005.06 (Paralytic Shellfish Poisoning Toxins in Shellfish), i øjeblikket anvendes til påvisning af indholdet af paralytisk skaldyrsgift (PSP) i bløddyrs spiselige dele, bør denne metode anvendes som referencemetode til påvisning af de pågældende toksiner.
(3)

For at sikre, at foranstaltningerne i denne forordning er effektive, bør den træde i kraft øjeblikkeligt —
(2)

For at kunne rationalisere og mindske omfanget af gældende EU-ret er det nødvendigt at analysere den regelmæssigt for at identificere forældet lovgivning. Det er nyttigt at ophæve forældet lovgivning for at sikre, at den lovgivningsmæssige ramme er gennemsigtig, tydelig og let at anvende for medlemsstaterne og de relevante berørte parter, som i dette tilfælde er indlandsskibsfartsektoren og vejgodstransportsektoren.
(3)

Henvisningerne i forordning (EU) nr. 255/2010 til bilag 11 til Chicagokonventionen og til ICAO's dok. 4444 bør derfor ajourføres for at tage hensyn til disse ændringer, således at medlemsstaterne kan opfylde deres internationale retlige forpligtelser og for at sikre overensstemmelse med ICAO's internationale lovgivningsmæssige ramme.
»161.

Dmitry Vladimirovich OVSYANNIKOV (Дмитрий Владимирович Овсянников)

Fødselsdato: 21.2.1977 Fødested: Omsk, USSR

»Guvernør for Sevastopol«. Ovsyannikov blev valgt til »guvernør for Sevastopol« ved valget den 10. september 2017, som Den Russiske Føderation afholdt i den ulovligt annekterede by Sevastopol. Den 28. juli 2016 udnævnte præsident Putin ham til fungerende »guvernør for Sevastopol«. Han har i denne rolle arbejdet for yderligere integration af den ulovligt annekterede Krimhalvø i Den Russiske Føderation og er som sådan ansvarlig for aktivt at støtte eller gennemføre tiltag eller politikker, der underminerer eller truer Ukraines territoriale integritet, suverænitet og uafhængighed. I 2017 fremsatte han offentlige erklæringer til støtte for den ulovlige annektering af Krim og Sevastopol, og på årsdagen for den ulovlige »folkeafstemning på Krim«. Han mindedes veteranerne fra de såkaldte »selvforsvarsenheder«, der lettede deployeringen af russiske styrker på Krimhalvøen i tiden op til Den Russiske Føderations ulovlige annektering af den, og opfordrede til gøre Sevastopol til Den Russiske Føderations sydlige hovedstad.
EUROPA-PARLAMENTETS OG RÅDETS FORORDNING (EU) 2017/2092

af 15. november 2017

om ændring af forordning (EU) nr. 1380/2013 om den fælles fiskeripolitik

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 43, stk. 2,

under henvisning til forslag fra Europa-Kommissionen,

efter fremsendelse af udkast til lovgivningsmæssig retsakt til de nationale parlamenter,

under henvisning til udtalelse fra Det Europæiske Økonomiske og Sociale Udvalg (1),

efter den almindelige lovgivningsprocedure (2), og

ud fra følgende betragtninger:

Artikel 15, stk. 6, i forordning (EU) nr. 1380/2013 fastsætter, at Kommissionen, hvis der ikke er vedtaget en flerårig plan eller en forvaltningsplan, kan vedtage planer for udsmid på midlertidig basis og for en periode på højst tre år.

Erfaringerne har vist, at udarbejdelsen og vedtagelsen af flerårige planer eller forvaltningsplaner, der omfatter planer for udsmid, tager længere tid, end hvad der var forudset på tidspunktet for vedtagelsen af forordning (EU) nr. 1380/2013.

VEDTAGET DENNE FORORDNING:

Artikel 1

I artikel 15 i forordning (EU) nr. 1380/2013 affattes stk. 6 således:

»6. Hvis der ikke er vedtaget en flerårig plan eller en forvaltningsplan for det pågældende fiskeri, jf. artikel 18 i forordning (EF) nr. 1967/2006, tillægges Kommissionen, jf. nærværende forordnings artikel 18, beføjelse til at vedtage delegerede retsakter, jf. nærværende forordnings artikel 46, som på midlertidig basis og for en indledende periode på højst tre år, der kan fornys for en yderligere periode på maksimalt tre år, fastlægger specifikke planer for udsmid, der indeholder de specifikationer, der er omhandlet i nærværende artikels stk. 5, litra a)-e). Medlemsstaterne kan, jf. nærværende forordnings artikel 18, samarbejde om udformningen af sådanne planer med henblik på, at Kommissionen vedtager sådanne retsakter eller forelægger et forslag i overensstemmelse med den almindelige lovgivningsprocedure.«
(3)

Inden for overvågningen af systemisk vigtige betalingssystemer har erfaringen med udførelsen af den første omfattende vurdering i henhold til forordning (EU) nr. 795/2014 (ECB/2014/28) vist, at det er nødvendigt at foretage visse ændringer i forordning (EF) nr. 2157/1999 (ECB/1999/4) for at sikre, at der effektivt kan pålægges sanktioner for overvågningsovertrædelser.
1. Tilskud til arbejdsgivere for at ansætte bestemte kategorier af arbejdstagere under prioritetsakse 1, 2, 3, 4 og 5 i det operationelle program for menneskelige ressourcer (2014RO05M9OP001)

Månedligt tilskud til en arbejdsgiver for hver person, der ansættes på en tidsubegrænset kontrakt

Alle omkostninger i forbindelse med beskæftigelsessubsidiet

Antal måneder i beskæftigelse
(9)

Derudover konkluderede autoriteten for en enkelt metabolit, der er fundet som en rest i planter og som en urenhed i det tekniske materiale, at det genotoksiske potentiale ikke kan udelukkes, og at der derfor ikke er muligt at fastsætte referenceværdier for pågældende metabolit. Der kan desuden ikke gennemføres en vurdering af risikoen ved indtagelse på baggrund af de tilgængelige oplysninger, da det ikke er muligt at fastlægge definitioner af restkoncentrationer med henblik på risikovurderinger. Det kan dog ikke udelukkes, at der er en akut risiko for forbrugerne. Endelig kan der ikke foretages en langsigtet risikovurdering for vilde pattedyr for alle de relevante eksponeringsveje på baggrund af oplysningerne i dossieret.
(2)

Den 16. oktober 2017 besluttede Rådet at udvide forbuddet mod EU-investeringer i og/eller med Den Demokratiske Folkerepublik Korea (DPRK) yderligere til at omfatte alle sektorer, sænke beløbet for personlige pengeoverførsler til DPRK fra 15 000 EUR til 5 000 EUR og indføre et forbud mod eksport af olie til DPRK.
(4)

Da aktivstofferne i denne forordning ikke falder ind under de prioriterede kategorier i gennemførelsesafgørelse C(2016) 6104, bør godkendelsesperioden forlænges med enten to eller tre år, under hensyntagen til den nuværende udløbsdato, bestemmelsen i artikel 6, stk. 3, i gennemførelsesforordning (EU) nr. 844/2012 om, at det supplerende dossier for et aktivstof skal fremlægges, senest 30 måneder inden godkendelsen udløber, behovet for at sikre en ligelig fordeling af ansvarsområder og arbejde blandt de medlemsstater, der er rapporterende og medrapporterende, og tilgængeligheden af de ressourcer, der er nødvendige med henblik på behandling og beslutningstagning. Godkendelsesperioden for aktivstoffet proquinazid bør derfor forlænges med to år og for aktivstofferne flonicamid (IKI-220), metalaxyl og penoxsulam med tre år.
(3)

Det er nødvendigt at indføre lovgivning på EU-plan, navnlig for at sikre, at de økonomiske aktører i alle medlemsstaterne anvender den på samme måde.
(1)

I Kommissionens delegerede forordning (EU) nr. 522/2014 (2) fastsættes det, at innovative aktioner i byer skal gennemføres inden for en tidsfrist på højst tre år. Det kan dog være nødvendigt med mere tid, for at bymyndighederne kan undersøge alle aspekter af de foreslåede innovative løsninger fuldt ud, indsamle resultaterne og sikre muligheden for at udbrede løsningerne til andre bymyndigheder i EU.
Følgende stykker tilføjes:

»4. Den kompetente myndighed i hjemlandet underretter den i stk. 1 omhandlede forvalter om, hvorvidt denne er blevet registreret som forvalter af en kvalificeret venturekapitalfond, senest to måneder efter at denne har fremsendt alle de i nævnte stykke omhandlede oplysninger.

5. En registrering i overensstemmelse med nærværende artikel udgør en registrering som omhandlet i artikel 3, stk. 3, i direktiv 2011/61/EU med hensyn til forvaltningen af kvalificerede venturekapitalfonde.

6. En forvalter af en kvalificeret venturekapitalfond som omhandlet i denne artikel meddeler den kompetente myndighed i hjemlandet enhver væsentlig ændring af betingelserne for dens første registrering i overensstemmelse med denne artikel, inden sådanne ændringer gennemføres.

Hvis den kompetente myndighed i hjemlandet beslutter at indføre restriktioner eller afvise de i første afsnit omhandlede ændringer, skal den underrette forvalteren af den kvalificerede venturekapitalfond inden for en måned efter modtagelse af meddelelsen af disse ændringer. Den kompetente myndighed kan forlænge denne frist med op til en måned, hvis den anser det for nødvendigt på grund af sagens særlige omstændigheder efter at have underrettet forvalteren af den kvalificerede venturekapitalfond. Ændringerne kan gennemføres, hvis den relevante kompetente myndighed ikke modsætter sig ændringerne inden for den relevante vurderingsperiode.

7. Med henblik på at sikre ensartet anvendelse af denne artikel, kan ESMA udarbejde udkast til reguleringsmæssige tekniske standarder for yderligere at præcisere, hvilke oplysninger den kompetente myndighed skal have i forbindelse med anmodningen om den i stk. 1 fastsatte registrering, og for yderligere at præcisere de i stk. 2 fastsatte betingelser.

Kommissionen tillægges beføjelse til at supplere denne forordning ved at vedtage de i nærværende stykkes første afsnit omhandlede reguleringsmæssige tekniske standarder i overensstemmelse med artikel 10-14 i forordning (EU) nr. 1095/2010.

8. Med henblik på at sikre ensartet anvendelse af denne artikel kan ESMA udarbejde udkast til reguleringsmæssige tekniske standarder for standardformularer, modeller og procedurer for indgivelse af oplysninger til den kompetente myndighed i forbindelse med den i stk. 1 fastsatte anmodning om registrering og de i stk. 2 fastsatte betingelser.

Kommissionen tillægges beføjelse til at vedtage de i nærværende stykkes første afsnit omhandlede gennemførelsesmæssige tekniske standarder i overensstemmelse med artikel 15 i forordning (EU) nr. 1095/2010.

9. ESMA skal tilrettelægge og gennemføre peer reviews i henhold til artikel 30 i forordning (EU) nr. 1095/2010 med henblik på at styrke sammenhængen mellem de registreringsprocedurer, der foretages af de kompetente myndigheder i henhold til nærværende forordning.«
(4)

For at gøre det muligt for Kaesler Nutrition GmbH at udnytte sine markedsføringsrettigheder er det nødvendigt at ændre navnet på indehaveren af godkendelsen. Gennemførelsesforordning (EU) 2016/329 bør derfor ændres.
(2)

Den 24. november 2017 besluttede Sanktionskomitéen under FN's Sikkerhedsråd at fjerne ét punkt fra listen over personer eller enheder, der skal være omfattet af indefrysningen af pengemidler og økonomiske ressourcer.
(55)

Fra den 20. til den 27. september 2017 gennemførte ICAO et ICVM-besøg i Thailand for at gennemgå de protokolspørgsmål, der var grundlaget for den betydelige sikkerhedsmæssige betænkelighed i Thailand. De afhjælpende foranstaltninger, som Thailands civile luftfartsmyndighed (»CAAT«) har truffet, blev anset for at være tilstrækkelige til at afhjælpe den betydelige sikkerhedsmæssige betænkelighed, og den faktiske gennemførelsesgrad for de internationale luftfartssikkerhedsstandarder steg til ca. 41 %. Imidlertid gøres der en ekstra indsats for yderligere at øge den faktiske gennemførelsesgrad, og CAAT forventer et ICVM-besøg i 2018, som dækker alle områder af systemet for sikkerhedstilsyn med civilluftfarten.
(2)

Rådet vedtog den 30. november 2017 afgørelse (FUSP) 2017/2214 for at tillade visse operationer vedrørende hydrazin (CAS 302-01-2) i koncentrationer på 70 % eller derover, som er opført på Den Europæiske Unions fælles liste over militært udstyr, og som er nødvendigt for flyvningen af ExoMars-transportmodulet og afprøvningerne og flyvningen af ExoMars-landingsmodulet som led i ExoMars 2020-missionen.
(9)

For at skabe retssikkerhed for de erhvervsdrivende bør disse ændringer desuden anvendes med tilbagevirkende kraft fra datoen for forordningens ikrafttrædelse. Dette er i overensstemmelse med gældende retspraksis i de europæiske domstole, da ændringen er foretaget inden for en rimelig frist, således at der ikke blev skabt berettigede forventninger for de berørte erhvervsdrivende. Under alle omstændigheder vil de erhvervsdrivende, der eksporterer til Unionen, ikke blive påvirket i urimelig grad, fordi ophævelsen af dette krav skaber retssikkerhed i forbindelse med import til Unionen for både eksporterende producenter fra Kina og importører i Unionen (5).
(4)

Artikel 3 i gennemførelsesforordning (EU) nr. 412/2013 fastsætter, at hvis en ny eksporterende producent af bordservice i Kina over for Kommissionen fremlægger tilstrækkelig dokumentation for, at: 1) virksomheden ikke eksporterede bordservice og køkkenartikler af keramisk materiale i undersøgelsesperioden fra 1. januar 2011 til 31. december 2011 (»undersøgelsesperioden«) 2) virksomheden ikke er forretningsmæssigt forbundet med nogen af de eksportører eller producenter i Kina, som er genstand for de ved nævnte forordning indførte foranstaltninger, og 3) virksomheden faktisk har eksporteret den pågældende vare til Unionen efter den undersøgelsesperiode, hvorpå foranstaltningerne er baseret, eller har indgået en uigenkaldelig kontraktmæssig forpligtelse til at eksportere en væsentlig mængde til Unionen, så kan artikel 1, stk. 2, i nævnte forordning ændres ved at tildele den nye eksporterende producent den toldsats, der finder anvendelse for samarbejdsvillige virksomheder, der ikke indgik i stikprøven, i dette tilfælde den vejede gennemsnitlige toldsats på 17,9 %.
(2)

For at sikre at visse kornarter med oprindelse i Ukraine, der er omfattet af toldkontingenter, importeres under ordnede forhold og uden spekulationshandel, bør det fastsættes at den pågældende import forvaltes gennem importlicenser. Til dette formål bør Kommissionens forordning (EF) nr. 1301/2006 (3) og (EF) nr. 1342/2003 (4) samt Kommissionens gennemførelsesforordning (EU) 2016/1239 (5) finde anvendelse, med forbehold af de undtagelsesbestemmelser, der er fastsat i nærværende forordning.
(3)

Den pågældende rapport viste, at kun et begrænset antal nationale lovrammer vedrørende særligt dækkede obligationer og særligt dækkede realkreditobligationer giver mulighed for at lade værdipapirer med sikkerhed i realkreditlån i beboelses- eller erhvervsejendomme eller koncerninterne puljede strukturer med særligt dækkede obligationer og særligt dækkede realkreditobligationer indgå. Visse finansieringsinstitutter er dog i deres forretningsmodeller afhængige af at kunne anvende den undtagelse, som indrømmes af kompetente myndigheder, og derfor bør de kompetente myndigheder af hensyn til retssikkerheden gives mulighed for at forlænge den undtagelse, der er omhandlet i artikel 496, stk. 1, i forordning (EU) nr. 575/2013 til efter den dato, der er omhandlet i den pågældende bestemmelse. Artikel 496, stk. 1, i forordning (EU) nr. 575/2013 bør derfor ændres for at ophæve den dato, der er omhandlet i den pågældende bestemmelse, idet de kompetente myndigheders mulighed for at indrømme en undtagelse dog eventuelt skal vurderes på ny i forbindelse med en fremtidig lovramme vedrørende særligt dækkede obligationer og særligt dækkede realkreditobligationer.